


3


[image: Герб Чувашии]

ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧЕ ҪУЛ ҪИТМЕН ҪАМРӐКСЕМПЕ ӖҪЛЕКЕН ТАТА ВӖСЕН ПРАВИСЕНЕ ХӲТӖЛЕКЕН КОМИССИСЕМ ҪИНЧЕН" САККУНӖН 
6 ТАТА 7 СТАТЙИСЕНЕ УЛШӐНУСЕМ 
КӖРТЕССИ ҪИНЧЕН 

Чӑваш Республикин Патшалӑх Канашӗ
2025 ҫулхи раштав уйӑхӗн 25-мӗшӗнче
йышӑннӑ

1 статья
Чӑваш Республикин "Чӑваш Республикинче ҫул ҫитмен ҫамрӑксемпе ӗҫлекен тата вӗсен прависене хӳтӗлекен комиссисем ҫинчен" 2005 ҫулхи раштав уйӑхӗн 29-мӗшӗнчи 68 №-лӗ саккунне (Чӑваш Республикин Патшалӑх Канашӗн ведомоҫӗсем, 2006, 66, 69 №-сем; 2012, 95 №; Чӑваш Республикин Саккунӗсен пуххи, 2013, 10 №; 2015, 6, 12 №-сем; 2017, 5 №; "Республика" хаҫат, 2017, чӳк уйӑхӗн 8-мӗшӗ; 2018, авӑн уйӑхӗн 26-мӗшӗ; 2020, юпа уйӑхӗн 28-мӗшӗ; 2021, юпа уйӑхӗн 27-мӗшӗ; "право 21.рф" сеть кӑларӑмӗ, 2022, чӳк уйӑхӗн 22-мӗшӗ, 0000000000000252 №; "Республика" хаҫат, 2024, нарӑс уйӑхӗн 21-мӗшӗ; 2025, кӑрлач уйӑхӗн 15-мӗшӗ) ҫакӑн пек улшӑнусем кӗртес: 
1) 6 статьян 1-мӗш пайӗн тӑххӑрмӗш абзацӗнче "общество пӗрлешӗвӗсемпе" сӑмахсем хыҫҫӑн ", ыр кӑмӑллӑх организацийӗсемпе, ырӑ тӑваслӑх (волонтер) организацийӗсемпе" сӑмахсем хушса хурас;
2) 7 статьяра:
а) 1-мӗш пайра:
саккӑрмӗш абзаца "общество пӗрлешӗвӗсемпе" сӑмахсем хыҫҫӑн ", ыр кӑмӑллӑх организацийӗсемпе, ырӑ тӑваслӑх (волонтер) организацийӗсемпе" сӑмахсем хушса хурас;
вун виҫҫӗмӗш абзаца "уголовлӑ пурнӑҫлав системин учрежденийӗсенчен" сӑмахсем хыҫҫӑн ", федераци хӑрушсӑрлӑх службин органӗсен следстви изоляторӗсенчен" сӑмахсем хушса хурас; 
вӑтӑрмӗш абзацра "тата общество пӗрлешӗвӗсене" сӑмахсене ", общество пӗрлешӗвӗсене, ыр кӑмӑллӑх организацийӗсене, ырӑ тӑваслӑх (волонтер) организацийӗсене" сӑмахсемпе улӑштарас;
ҫакӑн пек ҫырса вӑтӑр виҫҫӗмӗш тата вӑтӑр тӑваттӑмӗш ҫӗнӗ абзацсем хушса хурас:
"ҫул ҫитмен ҫамрӑксем асӑрхавсӑр ҫӳресрен тата вӗсем право йӗркине пӑсасран профилактика тӑвас ӗҫре Федерацин "Ҫул ҫитмен ҫамрӑксем асӑрхавсӑр ҫӳресрен тата вӗсем право йӗркине пӑсасран профилактика тумалли тытӑм никӗсӗсем ҫинчен" саккунӗн 82 статйипе наставниклӑха йӗркелемелли полномочисене компетенци шайӗнче пурнӑҫлаҫҫӗ;
ҫул ҫитмен ҫамрӑксем асӑрхавсӑр ҫӳресрен тата вӗсем право йӗркине пӑсасран профилактика тӑвас ӗҫӗн патшалӑх информаци тытӑмне Федерацин "Ҫул ҫитмен ҫамрӑксем асӑрхавсӑр ҫӳресрен тата вӗсем право йӗркине пӑсасран профилактика тумалли тытӑм никӗсӗсем ҫинчен" саккунӗн 252 статйипе килӗшӳллӗн информаци тӑратаҫҫӗ;";
вӑтӑр виҫҫӗмӗш абзаца вӑтӑр пиллӗкмӗш абзац тесе шутлас;
ӑ) ҫакӑн пек ҫырса 21-мӗш пай хушса хурас: 
"21. Ҫул ҫитмен ҫамрӑксемпе ӗҫлекен муниципаллӑ комиссисен административлӑ право нормисене пӑсни ҫинчен калакан ӗҫсемпе ҫыхӑнман материалсене (ӗҫсене) пӑхса тухмалли йӗркене Чӑваш Республикин Министрсен Кабинечӗ палӑртать, енчен те Раҫҫей Федерацийӗн саккунӗсемпе урӑххине палӑртман пулсан.".

2 статья
1. Ҫак Саккун, ҫак Саккунӑн 1 статйин 2-мӗш пункчӗн "а" ҫум пункчӗн виҫҫӗмӗш абзацӗсӗр пуҫне, ӑна официаллӑ йӗркепе пичетлесе кӑларнӑ кунран пуҫласа вӑя кӗрет. 
2. Ҫак Саккунӑн 1 статйин 2-мӗш пункчӗн "а" ҫум пункчӗн виҫҫӗмӗш абзацӗ 2026 ҫулхи кӑрлач уйӑхӗн 1-мӗшӗнчен пуҫласа вӑя кӗрет. 

	Чӑваш Республикин
Пуҫлӑхӗ
	
О. Николаев



Шупашкар хули
2025 ҫулхи раштав уйӑхӗн 26-мӗшӗ

